CELEX: 32018R1719
Language: hu
Date: 2018-11-14 00:00:00
Title: Az Európai Parlament és a Tanács (EU) 2018/1719 rendelete (2018. november 14.) az 1303/2013/EU rendeletnek a gazdasági, társadalmi és a területi kohéziót szolgáló források, valamint a beruházás a növekedésbe és a munkahelyteremtésbe célkitűzés számára biztosított források tekintetében történő módosításáról

16.11.2018   
               
               
                  HU
               
               
                  Az Európai Unió Hivatalos Lapja
               
               
                  L 291/5
               
            
         AZ EURÓPAI PARLAMENT ÉS A TANÁCS (EU) 2018/1719 RENDELETE
         (2018. november 14.)
         az 1303/2013/EU rendeletnek a gazdasági, társadalmi és a területi kohéziót szolgáló források, valamint a beruházás a növekedésbe és a munkahelyteremtésbe célkitűzés számára biztosított források tekintetében történő módosításáról
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 177. cikkére,
         tekintettel az Európai Bizottság javaslatára,
         a jogalkotási aktus tervezete nemzeti parlamenteknek való megküldését követően,
         az Európai Gazdasági és Szociális Bizottsággal folytatott konzultációt követően,
         a Régiók Bizottságával folytatott konzultációt követően,
         rendes jogalkotási eljárás keretében (1),
         mivel:
         
                     (1)
                  
                  
                     Az 1303/2013/EU európai parlamenti és tanácsi rendelet (2) megállapítja az európai strukturális és beruházási alapokra vonatkozó közös és általános szabályokat.
                  
               
                     (2)
                  
                  
                     Az (EU) 2017/2305 európai parlamenti és tanácsi rendelet (3) többek között a gazdasági, társadalmi és a területi kohézióra elkülönített források tekintetében módosította az 1303/2013/EU rendeletet.
                  
               
                     (3)
                  
                  
                     Az Európai Unió 2018-as pénzügyi évre szóló általános költségvetése (4) módosította az ifjúsági foglalkoztatási kezdeményezésre vonatkozó pénzügyi programozást azáltal, hogy az e kezdeményezésre allokált egyedi forrásra elkülönített kötelezettségvállalási előirányzatokat folyó árakon 116,7 millió EUR-val megnövelte, és azáltal, hogy az ifjúsági foglalkoztatási kezdeményezés 2018-ra vonatkozó kötelezettségvállalási előirányzatainak teljes összegét folyó árakon 350 millió EUR-ra emelte.
                  
               
                     (4)
                  
                  
                     A 2020. évi kötelezettségvállalási előirányzatok összegét ennek megfelelően lefelé ki kell igazítani, hogy tükrözze a pénzügyi források 2018-ra történő előreütemezését. Az 1303/2013/EU rendeletet ezért ennek megfelelően módosítani kell.
                  
               
                     (5)
                  
                  
                     Az 1303/2013/EU rendelet 92. cikke (1) bekezdésének az (EU) 2017/2305 rendelet általi módosításakor egyes, az (EU) 2017/2305 rendelet 1. cikke 2. pontjának a) alpontjában meghatározott pénzügyi adatok tévesek voltak. Az említett pénzügyi adatokat helyes adatokkal kell felváltani. Az 1303/2013/EU rendeletet ezért ennek megfelelően módosítani kell.
                  
               
                     (6)
                  
                  
                     Tekintettel az ifjúsági foglalkoztatási kezdeményezést támogató programok módosításának sürgősségére, helyénvaló kivételt biztosítani a nemzeti parlamenteknek az Európai Unióban betöltött szerepéről szóló, az Európai Unióról szóló szerződéshez, az Európai Unió működéséről szóló szerződéshez és az Európai Atomenergia-közösséget létrehozó szerződéshez csatolt 1. jegyzőkönyv 4. cikkében említett nyolchetes időszak alól.
                  
               
                     (7)
                  
                  
                     Tekintettel az ifjúsági foglalkoztatási kezdeményezést támogató programok módosításának sürgősségére, e rendeletnek az Európai Unió Hivatalos Lapjában való kihirdetését követő napon hatályba kell lépnie,
                  
               ELFOGADTA EZT A RENDELETET:
         
            1. cikk
            Az 1303/2013/EU rendelet a következőképpen módosul:
            
                        1.
                     
                     
                        A 91. cikk (1) bekezdése helyébe a következő szöveg lép:
                        
                           „(1)   A 2014–2020 közötti időszak vonatkozásában a költségvetési kötelezettségvállalások tekintetében rendelkezésre álló gazdasági, társadalmi és területi kohéziós célú források összege 2011-es árakon 329 982 345 366 EUR a VI. mellékletben feltüntetett éves bontásban; ebből 325 938 694 233 EUR az ERFA, az ESZA és a Kohéziós Alap részére allokált globális forrás, 4 043 651 133 EUR pedig az ifjúsági foglalkoztatási kezdeményezésre allokált egyedi forrás. A programozás és az Unió költségvetésébe történő későbbi belefoglalás céljából a gazdasági, társadalmi és a területi kohéziót szolgáló források összegének évi 2 %-os indexálására kerül sor.”
                        
                     
                  
                        2.
                     
                     
                        A 92. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A beruházás a növekedésbe és a munkahelyteremtésbe célkitűzés számára biztosított források a globális források összegének 96,09 %-át teszik ki (azaz összesen 317 073 545 392 EUR-t), és az alábbiak szerint kerülnek elosztásra:
                                       
                                                   a)
                                                
                                                
                                                   51,52 % (azaz összesen 163 359 380 738 EUR) a kevésbé fejlett régiók számára;
                                                
                                             
                                                   b)
                                                
                                                
                                                   10,82 % (azaz összesen 34 319 221 039 EUR) az átmeneti régiók számára;
                                                
                                             
                                                   c)
                                                
                                                
                                                   16,33 % (azaz összesen 51 773 321 432 EUR) a fejlettebb régiók számára;
                                                
                                             
                                                   d)
                                                
                                                
                                                   20,89 % (azaz összesen 66 236 030 665 EUR) a Kohéziós Alapból támogatott tagállamok számára;
                                                
                                             
                                                   e)
                                                
                                                
                                                   0,44 % (azaz összesen 1 385 591 518 EUR) kiegészítő támogatás az EUMSZ 349. cikkében meghatározott legkülső régiók, valamint az 1994-es csatlakozási okmányhoz csatolt 6. jegyzőkönyv 2. cikkében megállapított kritériumoknak megfelelő, NUTS 2. szintű régiók számára.”;
                                                
                                             
                                 
                              
                                    b)
                                 
                                 
                                    az (5) bekezdés helyébe a következő szöveg lép:
                                    
                                       „(5)   Az ifjúsági foglalkoztatási kezdeményezés forrásai az ifjúsági foglalkoztatási kezdeményezésre allokált 4 043 651 133 EUR egyedi forrásból és legalább 4 043 651 133 EUR célzott ESZA-beruházásból származnak.”
                                    
                                 
                              
                  
                        3.
                     
                     
                        A VI. melléklet helyébe e rendelet mellékletének szövege lép.
                     
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Strasbourgban, 2018. november 14-én.
            
               
                  az Európai Parlament részéről
               
               
                  az elnök
               
               A. TAJANI
            
            
               
                  a Tanács részéről
               
               
                  az elnök
               
               K. EDTSTADLER
            
         
         
            (1)  Az Európai Parlament 2018. október 23-i álláspontja (a Hivatalos Lapban még nem tették közzé) és a Tanács 2018. november 9-i határozata.
         
            (2)  Az Európai Parlament és a Tanács 1303/2013/EU rendelete (2013. december 17.) az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről (HL L 347., 2013.12.20., 320. o.).
         
            (3)  Az Európai Parlament és a Tanács (EU) 2017/2305 rendelete (2017. december 12.) az 1303/2013/EU rendeletnek a gazdasági, társadalmi és a területi kohéziót szolgáló források, valamint a beruházás a növekedésbe és munkahelyteremtésbe célkitűzés és az európai területi együttműködési célkitűzés számára biztosított források változásai tekintetében történő módosításáról (HL L 335., 2017.12.15., 1. o.).
         
            (4)  HL L 57., 2018.2.28.
         
      
      
         
            MELLÉKLET
            
               
                  
                     „VI. MELLÉKLET
                     A KÖTELEZETTSÉGVÁLLALÁSI ELŐIRÁNYZATOK ÉVES BONTÁSA A 2014–2020 KÖZÖTTI IDŐSZAKBAN
                     Kiigazított éves megoszlás (az ifjúsági foglalkoztatási kezdeményezés kiegészítő forrásait beleértve)
                     
                                  
                              
                              
                                 2014
                              
                              
                                 2015
                              
                              
                                 2016
                              
                              
                                 2017
                              
                           
                                 EUR, 2011-es árakon
                              
                              
                                 34 108 069 924 
                              
                              
                                 55 725 174 682 
                              
                              
                                 46 044 910 736 
                              
                              
                                 48 027 317 164 
                              
                           
                        
                     
                                  
                              
                              
                                 2018
                              
                              
                                 2019
                              
                              
                                 2020
                              
                              
                                 Összesen
                              
                           
                                 EUR, 2011-es árakon
                              
                              
                                 48 341 984 652 
                              
                              
                                 48 712 359 314 
                              
                              
                                 49 022 528 894 
                              
                              
                                 329 982 345 366 ”